A tábori lelkészet kialakulása, annak története, csaknem minden nemzet sajátja. Ennek oka elsősorban abban keresendő, hogy nem körvonalazható egyértelműen sem első megjelenése a történelemben, sem a rendszer, amiben működött. Másodsorban pedig abban, hogy minden egyes országban máskor és többnyire más formában indult útjára. Annyi bizonyos, hogy már az izraeliták magukkal vitték a papokat a harcaikba (ld. Biblia). A rómaiak a pogány papok segítségét kérték jóslásaikhoz és rituális szertartásaikhoz, amelyek elsősorban a csata végkimenetelét szolgáltattak befolyásolni. A középkorban nem volt ismeretlen a harcos pap fogalma, de legalábbis az, hogy egy pap fegyvert fogott (ld. például Nándorfehérvári csata, mohácsi csata). Később azonban kezdett kialakulni a mai formája, amelyben a pap nemharcoló státuszba került. A Magyarországi Katonai Ordinariátus védőszentje Kapisztrán Szent János áldozópap.